Prunus dulcis

Prunus dulcis 

 Descrission 
A l'é un cit erbo, aut 5-10 méter, con la scòrsa motobin scura e, ant le forme sarvaje dl'Europa meridional, con dij ramet spinos. Le feuje a son streite, longhe 7-12 cm, a forma 'd lansa, con dij bòrd dentà fin, a son piegà dzor lor an manera tìpica arlongh la venadura sentral. A l'é un dj'erbo ch'a fiorisso pi lest; soe fior, ëd color reusa intens, a son larghe da tre a sinch cm e motobin vistose dzor le rame sensa feuje. Ël frut, la màndola bin conossùa, a l'é na nos stërmà ant un frut verd piat e a peul sté an sla pianta tut l'invern.

 Distribussion 
A l'é belfé ch'a sia originari dl'Asia ossidental; a l'é coltivà për ornament ant l'Europa setentrional e për le màndole an Europa meridional.

 Notissie 
A l'é n'erbo ch'a l'é coltivà fin da l'antichità. A l'é na pianta dròla, a confront dij parent, përchè a l'é coltivà për soe nos nopà che për ij frut carnos.

 Arferiment bibliogràfich për chi a veul fé dj'arserche pì ancreuse 

 Prunus dulcis (Mill.) D.A.Webb

Categorìa:Botànica